Mohamed Salah

Mohamed Salah Hamed Mahrous Ghaly (sündinud 15. juunil 1992 Nagrigis) on Egiptuse jalgpallur, kes mängib Egiptuse rahvuskoondises ja Inglismaa kõrgliiga klubis Liverpool ründajana.

Aastatel 2017 ja 2018 on ta valitud Aafrika aasta jalgpalluriks.

 Klubikarjäär 
Salah alustas klubikarjääri kodumaa klubis El Mokawloon.

2012. aasta esimeses pooles liitus ta Šveitsi kõrgliiga klubiga Basel, kellega sõlmis lepingu neljaks aastaks."Egypt rising star Salah officially joins FC Basel". "Egypt rising star Salah officially joins FC Basel"]. Ahram Online. Vaadatud 24.6.2018 Debüüdi Baseli särgis tegi ta 8. augustil UEFA Meistrite Liiga eelringi kohtumises Norra klubi Molde vastu. Šveitsi liiga tegi ta debüüdi 12. augustil mängus Thuni vastu. Esimese värava lõi ta nädal aega hiljem mängus Lausanne'i vastu. UEFA Euroopa Liiga hooaja 2012–2013 veerandfinaalis 11. aprillil lõi ta värava Inglismaa klubi Tottenham Hotspuri vastu, keda võideti lõpuks penaltiseerias ja pääseti poolfinaali, kus kohtuti Chelseaga. 2. mail Chelseaga peetud võõrsilmängus lõi Salah värava, kuid kokkuvõttes kaotati Chelseale 2:5. Hooaeg lõppes Šveitsi meistriks tulekuga ja karikavõistluste hõbemedaliga. UEFA Meistrite Liiga hooaja 2013–2014 alagrupiturniiril lõi ta kaks väravat ja mõlemad need Chelsea vastu.

2014. aasta jaanuaris liitus ta Chelseaga umbes 11 miljoni naela eest."Mohamed Salah: Chelsea agree deal to sign Basel midfielder". BBC Sport. 23.1.2014. Vaadatud 24.6.2018 Ta oli esimene egiptlane Chelseas."Salah Move Completed". Chelseafc.com. 18.1.2014. Vaadatud 24.6.2018 Debüüdi Chelsea särgis tegi ta Premier League'is 8. veebruaril mängus Newcastle Unitedi vastu."Chelsea 3–0 Newcastle". SkySports. 8.2.2014. Vaadatud 24.6.2018 Esimese värava lõi ta Chelsea kasuks 22. märtsil mängus Arsenali vastu."Chelsea 6–0 Arsenal". BBC Sports. 22.3.2014. Vaadatud 24.6.2018

Hooaja 2014–2015 esimeses pooles mängis ta Chelsea meeskonnas ainult kaheksas mängus ning siirdus 2015. aasta alguses laenule Itaalia kõrgliiga klubisse Fiorentina."Salah to Fiorentina on loan". The Independent. 2.2.2015. Vaadatud 24.6.2018

2017. aasta juunis liitus ta Liverpooliga. Hooajal 2017–2018 lõi ta Inglismaa kõrgliigas 32 väravat, pälvides Premier League'i kuldse saapa auhinna. Samal hooajal valiti ta Premier League'i hooaja parimaks mängijaks, samuti nii fännide kui ka mängijate poolt. Lisaks valiti ta samal hooajal Liverpooli parimaks mängijaks ja Premier League'i hooaja sümboolsesse koosseisu.

Kuigi hooajal 2018–2019 lõi ta Inglismaa kõrgliigas vaid 22 väravat, jagas ta siiski samal hooajal Pierre-Emerick Aubameyangi ja Sadio Manéga liiga suurima väravaküti tiitlit. Lisaks võitis ta 2018–19 Liverpooliga Meistrite Liiga. Hooajal 2019–20 tuli ta Liverpooliga Inglismaa meistriks.

 Koondisekarjäär 
2011. aastal esindas ta Egiptust alla 20-aastaste koondises juunioride maailmameistrivõistlustel.

2012. aasta suveolümpiamängude jalgpalliturniiril kuulus ta Egiptuse olümpiakoondisse. Ta lõi värava kõigis kolmes alagrupimängus, jõudes meeskonnaga veerandfinaali.

Debüüdi Egiptuse rahvuskoondises tegi ta 3. septembril 2011 mängus Sierra Leone vastu. Esimese värava lõi ta rahvuskoondise kasuks kuu aega hiljem, 8. oktoobril mängus Nigeri vastu.

2017. aasta Aafrika rahvaste karikavõistlustel lõi ta viimases alagrupimängus 25. jaanuaril värava Ghana vastu. Poolfinaalis 1. veebruaril lõi ta värava Burkina Faso vastu. Finaalis kaotati Kamerunile tulemusega 1:2. Salah valiti turniiri sümboolsesse koosseisu.

2018. aasta maailmameistrivõistluste teises alagrupimängus lõi ta penaltist värava Venemaa vastu"Egiptlasi võitnud Venemaa pääsemine 16 hulka on peaaegu kindel". sport.err.ee. 19.6.2018. Vaadatud 24.6.2018 ja viimases alagrupimängus värava Saudi Araabia vastu."Saudi Araabia üleminutite väravad tõid võidu Egiptuse üle". sport.err.ee. 25.6.2018. Vaadatud 26.6.2018 Egiptus kaotas maailmameistrivõistlustel kõik kolm mängu ja Salahi väravad olid Egiptuse ainsad.

 Saavutused 
Basel
Super League: 2012–13, 2013–14
Šveitsi karikas: 2012–13
Liverpool
Premier League: 2019–20, 2024-2025
UEFA Meistrite Liiga: 2018–19; teine koht 2017–18
UEFA Superkarikas: 2019

 Viited 

 Välislingid 

Kategooria:Egiptuse jalgpallurid
Kategooria:FC Baseli jalgpallurid
Kategooria:Chelsea FC mängijad
Kategooria:ACF Fiorentina mängijad
Kategooria:AS Roma mängijad
Kategooria:Liverpool FC mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1992